钦定古今图书集成/明伦汇编/官常典/第440卷 > 册府元龟 > 《壁垒》
## 钦定古今图书集成/明伦汇编/官常典/第440卷 > 册府元龟 > 《壁垒》

夫石城汤池著于神农之教固圉重闭载乎！《春秋》之
训诚以守御之设所以保民营屯之利繇是制胜故
司戎律遏外侮者莫不务焉。三代以来乃有捍戎貊
备邻敌讨彊寇怀新附审其势胜防其侵轶收合离
散缮完守备因地而占其利先人而夺其心筑垒以
为固环营而入保繇是军声雄震士气兼倍整《武经》
而惟叙图战功而允集。克宁封守以安生聚。斯盖治
戎之要道备豫之善教者欤。